| Medaljeoversikt |
| --- |
| Konkurrerte for Norge Norges flagg |
| Langrenn |
| De olympiske ringer Olympiske vinterleker |
| Gull | 2010 Vancouver | Sprint lag |
| Langrenn Norgesmesterskapet på ski |
| Sølv | 2007 Nybygda | Lagsprint fristil |
| Bronse | 2006 Kongsberg | Sprint klassisk |
| Bronse | 2006 Kongsberg | 3 x 10 km stafett |
| Bronse | 2013 Budor | 50 km klassisk |
| Bronse | 2017 Lygna |  3 x 10 km stafett |

**Øystein «Pølsa» Pettersen** (født 19. januar 1983 på Linderud i Oslo) er en norsk TV-personlighet, podkaster, forfatter og tidligere langrennsløper. Han gjorde seg først og fremst bemerket i sprint inntil han i 2014 begynte å satse på langløp.

Han representerte tidlig i sin karriere Linderud Idrettslag, Bækkelagets Sportsklub og Lillomarka Skiklubb, men etter flytting til Lillehammer sommeren 2016 meldte han overgang til Lillehammer Skiklubb. Pettersen tilhørte rekrutteringslaget Team Manpower, og senere det norske sprintlandslaget. Fra 2014 var han tilknyttet Team United Bakeries, og fra 2016 Team BN Bank.

Hans fremste internasjonale meritt er OL-gull i lagsprint under OL i Vancouver sammen med Petter Northug. Han har vunnet mange renn under rulleskifestivalen Blink i Sandnes: 2006, 2009, 2010, 2012 og 2013. I verdenscupsammenheng har han åtte pallplasseringer, alle i sprint. Han kom på fjerdeplass sammenlagt i Ski Classics 2014, vant langløpet La Diagonela i 2015, og kom på tredjeplass i Marcialonga 2015. Etter en overbelastning i 2015/16-sesongen måtte han stå over det meste av Ski Classics 2015/16, men konkurrerte igjen i Ski Classics 2016/17, der han blant annet kom på tredjeplass i La Diagonela.

Pettersen har vært synlig i media, ikke bare for sine sportslige resultater. Han løp naken langs oppløpet da han kom på pallen i verdenscupsprintrennet i Düsseldorf, han lånte bort ski til Chris Jespersen i 2011, og da han vant La Diagonela i 2015 ga han halvparten av premiepengene til Bill Impola, fordi han ledet løpet, men gikk feil og aldri kom i mål. I 2020 var han med i kjendisutgaven av 71° nord på TVNorge.

Sammen med Hans O. Ingholm lager han podkasten Gode Dager.

I 2022 ga han ut boken *Helt konge!*, utgitt på Gode Dager.

Han er gift og har barn.

I 2022 kom han på en tredje plass i Maskorama, han var utkledd som Rabagasten. 

Han gikk på skole på Meråker og brukte der en ettersittende treningsdress som ga ham et klumpete utseende, noe som ga ham tilnavnet «Pølsa».

Karriere
--------

### De første årene

Pettersen gikk på idrettsfag ved Bjerke videregående skole fra 1999 til 2002. Pettersen spilte som ung gutt ishockey for Hasle-Løren Idrettslag, men det var for krevende treningsbetingelser så han valgte å satse på ski i stedet.

Han fikk en femte- og en sjetteplass i junior-VM i Sollefteå i Sverige i 2003. I 2006 vant han en sprintkonkurranse i Skandinavisk cup på Nes.

Han gjorde seg nasjonalt bemerket ved å vinne et skishow-sprintrenn i Sandnes sommeren 2006 i konkurranse med norgeseliten. Hans utadvendte stil gjorde ham umiddelbart til en yndling hos sportsjournalistene.[]

### Sesongen 2006/07

Sesongen 2006/2007 startet med annenplass individuelt og annenplass i stafett i sprintrennet i Düsseldorf i Tyskland, som var åpningsrennet i verdenscupen. Etter å ha kommet på seierspallen i dette rennet, løp han naken utendørs foran andre løpere og publikum.[]

Han endte på 28.-plass totalt og 12.-plass i sprintcupen i Verdenscupen i langrenn 2006/07, og han vant Skandinavisk Cup 2006/07, foran Krister Trondsen og John Kristian Dahl. På nasjonalt nivå kom han på 28.-plass i Norgescupen i langrenn 2006/07. I norgesmesterskapet på ski 2007 fikk han sølv på lagsprint, sammen med Remi Andersen, og han kom på åttendeplass på 50 km i NM del 2 i mars.

### Sesongen 2007/08

I desember ble det tredjeplass i sprintverdenscupen i Rybinsk i Russland. Dette ble hans eneste pallplass i Verdenscupen i langrenn 2007/08. Han endte på 40.-plass i vedenscupen totalt, og kom på 13.-plass i sprintverdenscupen. I Skandinavisk Cup 2007/08 deltok han bare på Tolga, og fikk bare 24 poeng denne sesongen, og endte med det på 72.-plass.

Han fikk én seier i Norgescupen i langrenn 2007/08, og endte på tiendeplass med 241 poeng sammenlagt. Han måtte stå over NM på ski 2008 del 1 på grunn av astmaplager, men under NM del 2 i mars kom han på niendeplass i lagsprint sammen med Remi Andersen.

### Sesongen 2008/09

Den 25. januar fikk Pettersen en annenplass i sprintverdenscupen i Otepää i Estland, der Ola Vigen Hattestad vant. Han fikk til sammen 174 verdenscuppoeng, alle i sprint, og endte på 44.-plass i verdenscupen sammenlagt og 13.-plass i sprintverdenscupen. Han deltok ikke i Skandinavisk Cup denne sesongen.

I Norgescupen i langrenn 2008/09 vant han tre av rennene, og vant norgescupen sammenlagt med 400 poeng, 36 poeng foran Jens Arne Svartedal. Under NM på ski 2009 del 1 på Gjøvik kom han på 16.-plass på 15+15 km skiathlon og 5.-plass på sprinten. I tillegg fikk han sølv på 3 × 10 km stafett, sammen med Tor Halvor Bjørnstad og Remi Andersen.

### Sesongen 2009/10

I november ble det en andreplass i sprintverdenscupen i Kuusamo, der Ola Vigen Hattestad vant. Han kom på femteplass i sprinten under NM på ski 2010, og han kom på 32.-plass på 3 × 10 km stafett med Lillomarka Skiklubb.

Den 22. februar 2010 vant Pettersen OL-gull i lagsprint sammen med Petter Northug i OL i Vancouver. Han endte på 61.-plass i Norgescupen i langrenn 2009/10, og 34.-plass i Verdenscupen i langrenn 2009/10, der han kom på 14.-plass i sprintcupen.

### Sesongen 2010/11

Pettersen vant 15 km fristil på rulleski under Blinkfestivalen i Sandnes i juli 2010, og han kom på tredjeplass på sprinten. Hans beste enkeltplassering i Verdenscupen i langrenn 2010/11 var en tredjeplass på sprinten på Beitostølen, og han endte på 20.-plass i sprintcupen og 57.-plass totalt i verdenscupen denne sesongen. I Skandinavisk Cup 2010/11 deltok han kun på Savalen, og endte på 120.-plass med 3 poeng. I Norgescupen i langrenn 2010/11 endte han på en delt 58.-plass med 60 poeng.

Under NM på ski 2011 del 1 ble han slått ut i kvartfinalen på sprinten, og han kom på 27.-plass på 15+15 km skiathlon. På 3 × 10 km stafett kom Lillomarka på 60.-plass. Under NM del 2 gikk han femmila, der han kom på 17.-plass, og han kom på 11.-plass på lagsprinten sammen med Magnus Bakke.

### Sesongen 2011/12

Pettersen kom på delt tredjeplass i Norgescupen i rulleski 2011. I november ble det tredjeplass i sprintverdenscupen i Kuusamo. Han fikk til sammen 154 poeng i Verdenscupen i langrenn 2011/12, og kom på 19.-plass i sprintverdenscupen og 53.-plass i verdenscupen sammenlagt.

Under NM på ski 2012 deltok han på Lillomarkas lag som kom på 32.-plass på 3 × 10 km stafett. Han endte på 61.-plass i Norgescupen i langrenn 2011/12.

### Sesongen 2012/13

I Norgescupen i rulleski 2012 vant han sammenlagt, foran Simen Østensen og Eirik Brandsdal. Han fikk ingen pallplasseringer i Verdenscupen i langrenn 2012/13, men fikk til sammen 59 verdenscuppoeng, og endte på 34.-plass i sprintverdenscupen og 74.-plass i verdenscupen sammenlagt. I Skandinavisk Cup 2012/13 kom han på 41.-plass med 70 poeng, og i Norgescupen i langrenn 2012/13 kom han på 21.-plass.

Under NM på ski 2013 del 1 i januar gikk han inn til sjetteplass på 15 km fristil. Han kom på fjerdeplass på sprinten, og på 3 × 10 km stafett fullførte ikke Lillomarka. Under NM del 2 i april 2013 fikk Øystein Pettersen bronse i NM på 50 km fellesstart klassisk stil, der han kom på delt tredjeplass sammen med Hans Christer Holund.

### Sesongen 2013/14

I juni 2013 ble Pettersen valgt inn i Det internasjonale skiforbundets utøverkomité for perioden 2013–2015.

Han deltok i Verdenscupen i langrenn 2013/14, og fikk på nytt en tredjeplass som beste resultat – i lagsprinten i Asiago der han gikk sammen med Eirik Brandsdal. Han kom på 66.-plass i sprintverdenscupen denne sesongen, 95.-plass i distansecupen og 111.-plass totalt. I Skandinavisk Cup 2013/14 kom han på 39.-plass med 87 poeng.

På nasjonalt nivå endte han på 46.-plass i Norgescupen i langrenn 2013/14. I Norgesmesterskapet på ski 2014 ble han slått ut i kvalifiseringen på sprinten, og på femmila i slutten av mars kom han på tolvteplass.

Team United Bakeries «lånte» Pettersen under Ski Classics 2014, der han kom på fjerdeplass i König Ludwig Lauf og 28.-plass i Vasaloppet, noe som ga en 27.-plass sammenlagt i Ski Classics denne sesongen. I april 2014 signerte han for Team United Bakeries for å satse mer på langløp.

### Sesongen 2014/15

I august 2014 var Pettersen og åtte andre utøvere i en rulleskiulykke der de kjørte i grøfta, og Pettersen fikk tre brudd i en lillefinger. I januar 2015 vant Pettersen sitt første langløp, La Diagonela i Sveits, og i februar vant han Holmenkollmarsjen – dette var det første året denne ble vunnet med «blanke ski», det vil si uten festesmøring og fraspark. Han fikk flere gode plasseringer i Ski Classics 2014/15: tredjeplass i Marcialonga og La Sgambeda, fjerdeplass i Vasaloppet, og fjerdeplass sammenlagt med 915 poeng.

### Sesongen 2015/16

Pettersen kom på 22.-plass i Marcialonga 2016, men fikk problemer under og etter rennet, grunnet overtrening. Han var også innlagt på sykehus like etter Marcialonga. Han ble igjen innlagt på sykehus i februar 2016, med de samme symptomene – sliten og med lav puls og vann i kroppen. Han konkurrerte ikke mer denne sesongen. Sommeren 2016 flyttet han til Lillehammer og ble medlem av Lillehammer Skiklub.

### Sesongen 2016/17

I forkant av sesongen 2016/17 gikk han ut av Team United Bakeries. I juli ble Team BN Bank etablert, med blant andre Øystein Pettersen, Simen Østensen og Morten Eide Pedersen.

I langløpet La Diagonela 2017 kom han på tredjeplass, og i Marcialonga 2017 kom han på sjetteplass. Løpene var en del av Ski Classics 2016/17.

Resultatoversikt
----------------

### Ski Classics

Pallplasser

| Nr. | Dato | Løp | Plass |
| --- | --- | --- | --- |
| **1.** | 2014-12-1414. desember 2014 | Italias flagg La Sgambeda | 3. |
| **2.** | 2015-01-1717. januar 2015 | Italias flagg La Diagonela | 1. |
| **3.** | 2015-01-2525. januar 2015 | Italias flagg Marcialonga | 3. |
| **4.** | 2015-12-055. desember 2015 | Italias flagg Prolog | 2. |
| **5.** | 2017-01-2121. januar 2017 | Italias flagg La Diagonela | 3. |

Sammenlagt

| Sesong | Lag | Sammenlagt | Sprint | Lag |
| --- | --- | --- | --- | --- |
| Poeng | Plass | Poeng | Plass | Poeng | Plass |
| 2013/14 | United Bakeries | 143 | 27. | - | - | 2240 | 1. |
| 2014/15 | United Bakeries | 915 | 4. | 280 | 1. | 3530 | 2. |
| 2015/16 | United Bakeries | 239 | 29. | 40 | 14. | 3783 | 2. |

### Verdenscupen i langrenn

Pallplasser

| Nr. | Dato | Sted | Øvelse | Plass | Merknad |
| --- | --- | --- | --- | --- | --- |
| **1.** | 2006-10-2828. oktober 2006 | Tysklands flagg Düsseldorf | Sprint (F) | 2. |  |
| **2.** | 2007-12-1616. desember 2007 | Russlands flagg Rybinsk | Sprint (F) | 3. |  |
| **3.** | 2009-01-2525. januar 2009 | Estlands flagg Otepää | Sprint (C) | 2. |  |
| **4.** | 2009-11-2828. november 2009 | Finlands flagg Kuusamo | Sprint (C) | 2. |  |
| **5.** | 2010-12-044. desember 2010 | Tysklands flagg Düsseldorf | Sprint (F) | 3. |  |
| **6.** | 2011-11-2525. november 2011 | Finlands flagg Kuusamo | Sprint (C) | 3. | Etappeseier i mini-tour (Nordic Opening 2011) |
| **7.** | 2013-12-2222. desember 2013 | Italias flagg Asagio | Sprint (C) | 3. |  |

Sammenlagt

| Sesong | Sammenlagt | Distanse | Sprint |
| --- | --- | --- | --- |
| Poeng | Plass | Poeng | Plass | Poeng | Plass |
| 2006/07 | 184 | 28. | 36 | 54. | 148 | 12. |
| 2007/08 | 185 | 40. | - | - | 185 | 13. |
| 2008/09 | 174 | 44. | - | - | 174 | 13. |
| 2009/10 | 228 | 34. | 16 | 88. | 186 | 14. |
| 2010/11 | 107 | 57. | - | - | 107 | 20. |
| 2011/12 | 154 | 53. | - | - | 154 | 19. |
| 2012/13 | 59 | 74. | - | - | 59 | 34. |
| 2013/14 | 29 | 111. | 7 | 95. | 22 | 66. |
| 2014/15 | - | - | - | - | - | - |
| 2015/16 | - | - | - | - | - | - |

### Continental Cup

Enkeltseire

| Nr. | Dato | Sted | Øvelse | Cup |
| --- | --- | --- | --- | --- |
| 1. | 26. februar 2006 | Norges flagg Nes | Sprint fri teknikk | Skandinavisk Cup |
| 2. | 12. desember 2006 | Finlands flagg Sotkamo/Vuokatti | 15 km klassisk | Skandinavisk Cup |

Sammenlagtplasseringer Skandinavisk Cup

| Sesong | Sammenlagt |
| --- | --- |
| Poeng | Plass |
| 2004/05 | 80 | 19. |
| 2005/06 | 365 | 2. |
| 2006/07 | 353 | 1. |
| 2007/08 | 24 | 72. |
| 2008/09 | - | - |
| 2009/10 | - | - |
| 2010/11 | 3 | 120. |
| 2011/12 | - | - |
| 2012/13 | 70 | 41. |
| 2013/14 | 87 | 39. |
| 2014/15 | - | - |

Se også
-------

* Liste over kjente elever ved Bjerke videregående skole

Referanser
----------

1. ↑  Langrenn.com: Pølsa har blitt en merkevare
2. ↑  Hansen, Ole Jonny Eriksrud (17. november 2020). «Niklas Dyrhaug avslører bekymring. Får klar støtte av ekspert: - Risikerer å gå på en kjempesmell». *Nettavisen* **(norsk)**. Besøkt 1. desember 2020.
3. ↑  «Pølsa» har bestemt seg - slutter med sprint og satser på langløp. nrk.no (23. april 2014)
4. ↑  VG.no - *- Håper ingen ble støtt av det*, besøkt 30. januar 2017.
5. ↑  Dagbladet.no - *- «Pølsa» ga meg sitt aller beste skipar*, besøkt 30. januar 2017.
6. ↑  NRK.no - *Svenske gikk feil - fikk premiepenger av "Pølsa"*, besøkt 30. januar 2017.
7. ↑  Eilertsen, Henriette (23. februar 2020). «Derfor kalles han «Pølsa»». *dagbladet.no* **(norsk)**. Besøkt 1. desember 2020.
8. ↑  «Øystein «Pølsa» Pettersen slipper bok | Gode Dager». *kommunikasjon.ntb.no* **(norsk)**. Besøkt 6. januar 2022.
9. ↑  GD.no - *Pettersen giftet seg i vakre Skåbu*, besøkt 31. januar 2017.
10. ↑  Nettavisen - *- Vi skjønner ikke hvor godt vi har det*, besøkt 30. januar 2017.
11. ↑
12. ↑  Aftenposten: "Pølsa" - skinnet som bedrar
13. ↑  FIS - *Øystein Pettersen - Results 2008*, besøkt 29. januar 2017.
14. ↑  FIS - *resultater verdenscupen 2008*, besøkt 29. januar 2017.
15. ↑  Norges Skiforbund - *Scandinavian Cup Cross Country 2007-2008 Men* Arkivert 6. april 2016 hos Wayback Machine. besøkt 29. januar 2017.
16. ↑  Nettavisen - *Stoppes av astma – igjen*, besøkt 29. januar 2017.
17. ↑  Norges Skiforbund - *NM lagsprint 2008 28. mars 2008* Arkivert 2. februar 2017 hos Wayback Machine. besøkt 29. januar 2017.
18. ↑  FIS - *Øystein Pettersen - results 2009*, besøkt 29. januar 2017.
19. ↑  Norges Skiforbund - *Spar Cup Langrenn 2008-2009 Senior Menn* Arkivert 2. februar 2017 hos Wayback Machine. besøkt 29. januar 2017.
20. ↑  Norges Skiforbund - *Ski NM 2009* Arkivert 2. februar 2017 hos Wayback Machine. besøkt 29. januar 2017.
21. ↑  FIS - *Øystein Pettersem - results 2010*, besøkt 29. januar 2017.
22. ↑  Norges Skiforbund - *NM ski 2010* Arkivert 2. februar 2017 hos Wayback Machine. besøkt 29. januar 2017.
23. ↑  Norges Skiforbund - *Spar Cup Langrenn 2009-2010 Menn Senior Sluttstilling* Arkivert 2. februar 2017 hos Wayback Machine. besøkt 29. januar 2017.
24. ↑  FIS - *World Cup 2010 - Cup standing results*, besøkt 29. januar 2017.
25. ↑  Dagbladet.no - *Bjørgen fortsatt dronning, «Pølsa» abdiserte*, besøkt 29. januar 2017.
26. ↑  Norges Skiforbund - *Scandinavian Cup 2010-2011 Men senior* Arkivert 6. april 2016 hos Wayback Machine. besøkt 29. januar 2017.
27. ↑  Norges Skiforbund - *Spar Cup Langrenn 2010-2011 Menn senior* Arkivert 7. januar 2017 hos Wayback Machine. besøkt 29. januar 2017.
28. ↑  Norges Skiforbund - *NM ski 2011 Steinkjer* Arkivert 28. februar 2014 hos Wayback Machine. besøkt 29. januar 2017.
29. ↑  Norges Skiforbund - *Ski-NM Tromsø 2011* Arkivert 28. februar 2014 hos Wayback Machine. besøkt 29. januar 2017.
30. ↑  Norges Skiforbund - *Norges Cup Rulleski 2011 Menn senior* Arkivert 2. februar 2017 hos Wayback Machine. besøkt 29. januar 2017.
31. ↑  FIS - *Øystein Pettersen - 2012*, besøkt 29. januar 2017.
32. ↑  Norges Skiforbund - *Ski NM 2012 Voss* Arkivert 28. februar 2014 hos Wayback Machine. besøkt 29. januar 2017.
33. ↑  Norges Skiforbund - *Norges Cup Rulleski 2012 Menn senior* Arkivert 2. februar 2017 hos Wayback Machine. besøkt 30. januar 2017.
34. ↑  FIS - *World Cup 2013*, besøkt 30. januar 2017.
35. ↑  Norges Skiforbund - *NM ski 2013 Hamar* Arkivert 12. desember 2014 hos Wayback Machine. besøkt 30. januar 2017.
36. ↑  Dagbladet.no - *Øystein Pettersen i FIS-utøverkomité*, besøkt 30. januar 2017.
37. ↑  Norges Skiforbund - *Scandinavian Cup Cross- Country 2013-2014 Men senior* Arkivert 24. september 2015 hos Wayback Machine. besøkt 30. januar 2017.
38. ↑  Norges Skiforbund - *Statoil Norgescup Langrenn 2013-2014 Menn senior* Arkivert 13. januar 2017 hos Wayback Machine. besøkt 30. januar 2017.
39. ↑  Norges Skiforbund - *NM 2014 Lørdag Gålå* Arkivert 2. februar 2017 hos Wayback Machine. besøkt 30. januar 2017.
40. ↑  Langrenn.com - *Øystein Pølsa Pettersen og Niklas Dyrhaug blir langløpere*, besøkt 31. januar 2016.
41. ↑  Visma Ski Classics - *Øystein Pettersen* Arkivert 2. februar 2017 hos Wayback Machine. besøkt 30. januar 2017.
42. ↑  Team United Bakeries - *Øystein Pettersen er klar for Team United Bakeries* Arkivert 2. februar 2017 hos Wayback Machine. besøkt 30. januar 2017.
43. ↑  VG.no - *Øystein Pettersen i drama: - Hadde vi ikke hatt hjelm, kunne det ha gått ille*, besøkt 30. januar 2017.
44. ↑  Langrenn.com - *Øystein Pettersen: - Sist jeg gikk med feste holdt jeg på å daue*, besøkt 30. januar 2017.
45. ↑  NRK.no - *«Pølsa» gjorde som Northug: – Vi tøyde strikken for langt*, besøkt 28. januar 2017.
46. ↑  Dagbladet.no - *Øystein Pettersen innlagt på sykehus*, besøkt 28. januar 2017.
47. ↑  Dagbladet.no - *Øystein «Pølsa» Pettersen innlagt på sykehus*, besøkt 28. januar 2017.
48. ↑  P4.no - *Øystein «Pølsa» Pettersen flytter*, besøkt 28. januar 2017.
49. ↑  VG.no - *Øystein «Pølsa» Pettersen vraket – aldri vært mer motivert*, besøkt 28. januar 2017.
50. ↑  BN Bank - *Øystein «Pølsa» Pettersen blir løperkaptein i et knallsterkt nytt langløpslag: Team BN Bank*, besøkt 28. januar 2017.

Eksterne lenker
---------------

* (en) Øystein Pettersen – kategori av bilder, video eller lyd på Commons Rediger på Wikidata
* (en) Øystein Pettersen – Olympics.com Rediger på Wikidata

* (en) Øystein Pettersen – Olympedia Rediger på Wikidata

* (en) Øystein Pettersen – Sports-Reference (OL-resultater – arkivert) Rediger på Wikidata

* (en) Øystein Pettersen – FIS (langrenn) Rediger på Wikidata
* (en) Øystein Pettersen på Internet Movie Database Rediger på Wikidata

* (en) Øystein Pettersen hos The Movie Database Rediger på Wikidata

| * v
* d
* r
De olympiske ringer Olympiske mestere på lagsprint langrenn, herrer |
| --- |
| 
* **2006**: Sverige
	+ Thobias Fredriksson
	+ Björn Lind
* **2010**: Norge
	+ Øystein Pettersen
	+ Petter Northug
* **2014**: Finland
	+ Sami Jauhojärvi
	+ Iivo Niskanen
* **2018**: Norge
	+ Martin Johnsrud Sundby
	+ Johannes Høsflot Klæbo
* **2022**: Norge
	+ Erik Valnes
	+ Johannes Høsflot Klæbo

 |

| * v
* d
* r
*Mesternes Mester* 2021 |
| --- |
| Sted | 
* Arendal

 |
| Programleder | 
* Dag Erik Pedersen

 |
| Deltakere | 
* Aksel Lund Svindal (1)
* Håvard Tvedten (2)
* Magnus Midtbø (3)
* Anne Margrethe Hausken (4)
* Synnøve Solemdal (5)
* Linda Medalen (7)
* Johann Olav Koss (6)
* Cecilie Leganger (8)
* Genette Våge (9)
* Øystein Pettersen (10)

 |

| * v
* d
* r
*Mesternes Mester* 2022 |
| --- |
| Sted | 
* Kristiansand
* Lillesand

 |
| Programleder | 
* Aksel Lund Svindal

 |
| Deltakere | 
* Nils Jakob Hoff (1), roing
* Bjørn Einar Romøren (2), hopp
* Øystein Pettersen (3), langrenn
* Madeléne Rubinstein (4), judo
* Anja Hammerseng-Edin (5), håndball
* Nadya Khamitskaya Andersen (6), dans
* Ida Njåtun (7), skøyter
* Linn-Kristin Riegelhuth Koren (8), håndball
* Tommy Rustad (9), bilsport

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF
 |